### Resume

Mørkholt Vandværk, [adresse], Brejning Vandværk og [adresse] har dannet selskabet Trekantens Vandforsyning a.m.b.a. Vandforsyningen skal etablere nyt vandværk og de nødvendige råvands- og rentvandsledninger.

Trekantens Vandforsyning anmoder om, at Byrådet træffer beslutning om ekspropriation for at kunne realisere det planlagte projekt, hvis det ikke lykkes at indgå frivillige aftaler med de involverede grundejere.

### Sagsfremstilling

Baggrund:

[adresse], [adresse] og Brejning Vandværk er nedslidte og har vandkvalitetsproblemer (pesticider). Derfor er Mørkholt Vandværk lukket, og får nu vand fra [adresse]. På [adresse] er to ud af tre boringer taget ud af drift, og vandværket får supplerende vand fra [adresse] for at kunne overholde drikkevandskravene.

På Brejning Vandværk er der taget boringer ud af drift på kildepladsen i byen. Brejning Vandværk har en kildeplads i § 3 natur. Tilladelsens indvindingsmængde på denne kildeplads blev overskredet i 2022. Vejle Kommune henstillede derfor, at indvindingen skal ske i overensstemmelse med indvindingstilladelsen. Vandværket har tidligere søgt om en forøgelse på kildepladsen, men fik afslag pga. for stor påvirkning af et vandløb.

I dag er der reelt ikke en mulighed for nødforsyning, da den bliver brugt til daglig drift. Dette kan blive et stort problem for både [adresse] og Trekantens Vandforsyning.

[adresse] har to eksisterende indvindingsboringer, hvor tilladelsen er sat op fra 65.000 m³ pr. år til 120.000 m³ pr. år. Desuden har Trekantens Vandforsyning etableret to boringer ved Thomashave, hvor der må indvindes 350.000 m³ pr. år. Der er planer om flere boringer i området.

Projekt:

Der skal etableres et nyt stort vandværk ved [adresse]. Fra boringerne ved Thomashave til det nye vandværk skal der lægges råvandsledninger. Desuden skal der lægges rentvandsledninger til det eksisterende ledningsnet. Projektets fysiske udstrækning fremgår af bilag 1.

Trekantens Vandforsyning er i dialog med lodsejere på ledningsstrækningen. På nuværende tidspunkt har én lodsejer meldt ud, at personen ikke er interesseret i ledningens forløb på dennes matrikel. Uden ekspropriationsmuligheden kan lodsejere sige nej, og et alternativt ledningstracé skal findes. Det vil betyde, at anlægsudgifterne vil være væsentligt større. Desuden vil det alternative tracé generere trafik i en længere periode.

Trekantens Vandforsyning ønsker at lave frivillige aftaler med skattefrihed. For at sikre, at projektet kan gennemføres, ønsker Trekantens Vandforsyning, kommunalbestyrelsens tilkendegivelse af, at projektet kan gennemføres ved ekspropriation, hvis det bliver nødvendigt.

Vurdering:

Teknik & Miljø vurderer forsyningssituationen i Børkop-området er meget sårbar. Etableringen af Trekantens Vandforsyning med to gode kildepladser ([adresse] og Thomashave) og et nyt stort vandværk vil gøre forsyningen på halvøen robust. Der vil blive to store vandværker ([adresse] og Trekantens Vandforsyning) med fem kildepladser, heraf to kildepladser til Trekantens Vandforsyning og på sigt tre kildepladser til [adresse].

Forvaltningens indstilling har ingen økonomiske konsekvenser for kommunen, da alle udgifter i forbindelse med en eventuel ekspropriation afholdes af Trekantens Vandforsyning.

Lovgrundlag:

Vandforsyningsloven, lovbekendtgørelse nr. 602 af 10. maj 2022, hvor lovens §37 giver kommunen muligheden for ekspropriation når ”almenvellet kræver det”.

Lovbekendtgørelse nr. 421 af 25. april 2023 om offentlige veje m.v. (vejloven).

Hvis der skulle opstå uenighed omkring fastsættelse af økonomisk kompensation fra vandværkets side, kan taksationsmyndighederne blive inddraget.

### Sagens videre forløb

Sagen skal behandles af Økonomiudvalget og Byrådet

### Klima og resiliensvurdering

Ved etablering af nyt vandværk med tilhørende kildepladser vil de to store vandforsyninger ([adresse] og Trekantens Vandforsyning) igen kunne nødforsyne hinanden, og de nedslidte mindre vandværker med dårlig vandkvalitet vil lukke. Dette vil være med til at gøre vandforsyningen i [adresse] mere resilient.

### Historik

Teknik- og Miljødirektøren indstiller, 22. maj 2023, pkt. 86:

at udvalget anbefaler over for Byrådet, at godkende ekspropriation, hvis det ikke lykkes, at indgå frivillige aftaler for at kunne realisere projektet.

Beslutning fra Klima, Natur- og Miljøudvalget, 22. maj 2023, pkt. 86:

Anbefalet.

Winni Klausen var fraværende.

Beslutning fra Økonomiudvalget, 12. juni 2023, pkt. 137:

Anbefales.

Fraværende: Alex Madsen og Clara Kjær.

### Beslutning

Godkendt.

Fraværende: Oscar Kjær. I stedet mødte August Dam.